
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 222 

7 Σεπτεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

169. Ανακατανομή θέσεων προσωπικού διπλωματικών 

αρχών. 1 

170. Τροποποίηση του υπ’ αριθμ. 67/1997 προεδρικού 

διατάγματος «Εθνικό Κέντρο Πιστοποίησης Δομών 
Συνεχιζόμενης Επαγγελματικής Κατάρτισης και 
Συνοδευτικών Υποστηρικτικών Υπηρεσιών. 2 

171. Τροποποίηση διατάξεων π.δ. 319/1995 «Οργανι¬ 

σμός Αξιωματικών Ελληνικής Αστυνομίας» (Α' 174) 
και π.δ. 352/1995 «Οργανισμός Σχολής Αστυφυλά¬ 
κων» (ΑΊ 87). 3 


ΑΠΟΦΑΣΕΙΣ 

Τροποποίηση του Κανονισμού Λειτουργίας του Συ¬ 
στήματος Διακανονισμού Εντολών Πληρωμής σε 
ευρώ σε συνεχή χρόνο «ΕΡΜΗΣ». 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 169 
Ανακατανομή θέσεων προσωπικού διπλωματικών αρχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 32 και 
του άρθρου 149 του Οργανισμού του Υπουργείου Εξωτε¬ 
ρικών, ο οποίος κυρώθηκε με τη διάταξη του άρθρου πρώ¬ 
του του ν. 2594/1998 «Κύρωση ως Κώδικα του σχεδίου νό¬ 
μου “Οργανισμός του Υπουργείου Εξωτερικών”» (Α'62). 

2. Τις διατάξεις της υπ’ αριθμ. ΔΙΔΚ/Φ. 1/2/6139/ 
23.3.2004 απόφασης του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (Β’ 527). 

3. Τις διατάξεις της υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β’ 519). 


4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που κυ¬ 
ρώθηκε με τις διατάξεις του άρθρου πρώτου του π.δ. 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά όργανα» (Α' 98). 

5. Το γεγονός ότι από την εφαρμογή των διατάξεωντου 
παρόντος Διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

6. Την υπ’ αριθμ. 150/2005 γνωμοδότηση του Συμβουλί¬ 
ου της Επικράτειας, με πρόταση του Υπουργού Εξωτερι¬ 
κών και των Υφυπουργών Εσωτερικών Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
αποφασίζουμε: 

Άρθρο 1 

Μία από τις θέσεις, ειδικότητας Ιδιαίτερου Γραμματέα, 
της Μόνιμης Αντιπροσωπείας στην Ευρωπαϊκή Ένωση 
στις Βρυξέλλες, που προβλέπονται στη διάταξη της περί¬ 
πτωσης 3 του Πίνακα Α'του άρθρου 2 - Μόνιμες Αντιπρο¬ 
σωπείες του π.δ. 194/1998 (Α' 144), όπως η περίπτωση 3 
τροποποιήθηκε με τις διατάξεις του π.δ. 131/2002 (Α' 
108), μεταφέρεται στην Πρεσβεία Ταλλίν και προσαυξά¬ 
νει τις θέσεις της αντίστοιχης ειδικότητας, που προβλέ- 
πονται στη διάταξη της περίπτωσης 76 του πίνακα Α' του 
άρθρου 2 -Πρεσβείεςτου π.δ. 194/1998, όπως η περίπτω¬ 
ση 76 τροποποιήθηκε με τις διατάξεις του π.δ. 131/2002 
καιτης παραγράφου 1 του άρθρου 32 του ν. 3196/2003 (Α' 
274). 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως.. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 5 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΞΩΤΕΡΙΚΩΝ 

ΠΕΤΡΟΣ Γ. ΜΟΛΥΒΙΑΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 170 
Τροποποίηση του υπ’ αριθμ. 67/1997 προεδρικού διατάγ¬ 
ματος «Εθνικό Κέντρο Πιστοποίησης Δομών Συνεχιζό¬ 
μενης Επαγγελματικής Κατάρτισης και Συνοδευτικών 
Υπποστηρικτικών Υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 22 παρ. 7 περιπτ. ε’ του ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών» (Α'38). 

2. Τη διάταξη του άρθρου 90 του Κώδικα νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο μόνο του π.δ. 63/2005 (Α'98). 

3. Τις διατάξεις του π.δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α'57). 

4. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού κ.λ.π.» (Α'247). 

5. Τις διατάξεις της υπ’ αριθμ. 14650/ΔΙΟΕ85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β’ 519). 

6. Το γεγονός ότι από την εφαρμογή του παρόντος δια¬ 
τάγματος προκαλείται ετήσια δαπάνη ποσού 160.200,00 
ευρώ, περίπου, η οποία θα αντιμετωπισθεί από τις πιστώ¬ 
σεις με κωδ. 60 του προϋπολογισμού του Εθνικού Κέ¬ 
ντρου Πιστοποίησης Δομών Συνεχιζόμενης Επαγγελματι¬ 
κής Κατάρτισης και Συνοδευτικών Υποστηρικτικών Υπη¬ 
ρεσιών (ΕΚΕΠΙΣ, Ν.Π.Ι.Δ. επιχορηγούμενο από τον 
Κρατικό Προϋπολογισμό). 

7. Την υπ’ αριθμ. Δ 133/21.6.2005 γνωμοδότηση του 
Συμβουλίου της Επικράτειας με πρόταση του Υπουργού 
Απασχόλησης και Κοινωνικής Προστασίας και του Υφυ¬ 
πουργού Οικονομίας και Οικονομικών, αποφασίζουμε 

Αρθρο Μόνο 

Οι διατάξεις της περίπτωσης β3 του άρθρου 9 του 
π.δ/τος 67/1997 «Εθνικό Κέντρο Πιστοποίησης Δομών Συ¬ 
νεχιζόμενης Επαγγελματικής Κατάρτισης και Συνοδευτι¬ 
κών Υποστηρικτικών Υπηρεσιών» (Α'61) αντικαθίστανται 
ως εξής: 

«β3. Τριάντα πέντε (35) θέσεις Διοικητικού Προσωπικού 
ως εξής: Είκοσι έξι (26) θέσεις πτυχιούχων ΑΕΙ ή ΤΕΙ ή 
αναγνωρισμένων ισότιμων ιδρυμάτων της αλλοδαπής για 
την στελέχωση των Τ μημάτων. 

Επιπλέον, και οι δύο ανωτέρω κατηγορίες προσωπικού 
πρέπει να διαθέτουν επαγγελματική εμπειρία τουλάχι¬ 
στον τριών ετών μετά την απόκτηση του βασικού πτυχίου 
σε θέματα σχετικά με το αντικείμενο των Τομέων ή Τμη¬ 
μάτων. Θα εκτιμηθεί ιδιαίτερα τυχόν μεταπτυχιακή εξειδί- 
κευση ή ειδικές σπουδές στα σχετικά θέματα ή και γνώση 
και εμπειρία στο σχεδίασμά, διαχείριση ή αξιολόγηση Κοι¬ 
νοτικών προγραμμάτων στον τομέα των Ανθρώπινων Πό¬ 
ρων καθώς και η γνώση μιας ξένης γλώσσας και η ικανό¬ 
τητα χρήσης συστημάτων πληροφορικής. 

Εννέα (9) θέσεις Δευτεροβάθμιας Εκπαίδευσης Γραμ- 
ματέων -Δακτυλογράφων με τα εξής προσόντα: Κάτοχοι 
απολυτηρίου Γενικού Λυκείου ή πτυχίου Τεχνικού Επαγ¬ 
γελματικού Λυκείου - Τομέα Οικονομίας και Διοίκησης ή 


αντίστοιχο πτυχίο του Ενιαίου Πολυκλαδικού Λυκείου και 
επί πλέον πρέπει να έχουν γνώσεις στη χρήση ηλεκτρονι¬ 
κών υπολογιστών, να είναι γνώστες τουλάχιστον μιας ξέ¬ 
νης γλώσσας και να έχουν αποδεδειγμένη επαγγελματική 
σχετική εμπειρία τουλάχιστον δύο ετών. Θα εκτιμηθεί ιδι¬ 
αίτερα τυχόν γνώση και εμπειρία των κοινοτικών προ¬ 
γραμμάτων στον τομέα των Ανθρώπινων Πόρων ή και 
προϋπηρεσία σε υπεύθυνη θέση γραμματειακής υποστή- 
ριξης». 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Απασχόλησης και Κοινωνικής Προστα¬ 
σίας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 5 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 171 
Τροποποίηση διατάξεων π.δ. 319/1995 «Οργανισμός 
Αξιωματικών Ελληνικής Αστυνομίας» (Α' 174) και π.δ. 
352/1995 «Οργανισμός Σχολής Αστυφυλάκων» (Α' 
187). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 2 παρ. 4 και 3 παρ. 4 του ν. 2226/1994 «Ει¬ 
σαγωγή, εκπαίδευση και μετεκπαίδευση στις Σχολές της 
Αστυνομικής Ακαδημίας και στο Τμήμα Ανθυποπυραγών 
της Πυροσβεστικής Ακαδημίας και άλλες διατάξεις» (Α' 
122 ). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα (π.δ. 
63/2005, Α' 98). 

3. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των δαπανών του Κράτους και άλ¬ 
λες διατάξεις» (Α' 247). 

4. Την υπ’ αριθμ. 14650/ΔΙΟΕ 85 από 17.3.2004 απόφα¬ 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 519). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 22.000,00 ευρώ περίπου για το 
έτος 2005, 25.000,00 ευρώ περίπου για το έτος 2006 και 
20.000,00 ευρώ περίπου για καθένα των επομένων ετών. 
Η δαπάνη του έτους 2005 θα αντιμετωπισθεί από τις εγ¬ 
γεγραμμένες πιστώσεις των ΚΑΕ 0517,1723, 1725, 1123 
και 1131 του εκτελούμενου Π/Υ εξόδων Ε.Φ. 43 -110 «ΕΛ¬ 
ΛΗΝΙΚΗ ΑΣΤΥΝΟΜΙΑ», ενώ η δαπάνη του έτους 2006 και 
επομένων ετών θα αντιμετωπισθεί από τις πιστώσεις που 
θα εγκρίνονται για το σκοπό αυτό στον ίδιο ως άνω Π/Υ 
εξόδων του αντίστοιχου έτους. 

6. Την υπ’αριθμ. 233/2005 γνωμοδότηση του Συμβουλί¬ 
ου της Επικράτειας, ύστερα από πρόταση του Υφυπουρ- 

γού Οικονομίας και Οικονομικών καιτου Υπουργού Δημό¬ 
σιας Τάξης, αποφασίζουμε: 

Άρθρο 1 

1. Στην παράγραφο 1 του άρθρου 34 του π.δ. 319/1995 
(Ά 174 και διόρθωση ημαρτημένων Ά 228), προστίθεται 
στα μαθήματα με βαθμό του Β' και Γ έτους, περίπτωση 13 
και 14, αντίστοιχα, ως εξής: 

α. «13. Πληροφορική». 

β. «14. Πληροφορική». 

2. Στην ίδια ως άνω παράγραφο του ιδίου άρθρου του 
π.δ. 319/1995 στα μαθήματα με βαθμό του Δ'έτους, αντι¬ 
καθίσταται η περίπτωση 12, ως εξής: 

«12. Πληροφορική». 

3. Στην ίδια ως άνω παράγραφο του ιδίου άρθρου του 
π.δ. 319/1995, στα μαθήματα χωρίς βαθμό του Β' έτους 
καταργείται η περίπτωση 3 και οι περιπτώσεις 4,5,6,7 και 
8, αναριθμούνται αντίστοιχα σε 3,4, 5, 6 και 7. 

Άρθρο 2 

Μετά το άρθρο 34 του π.δ.319/1995, προστίθεται άρ¬ 
θρο 34 Α, ως εξής: 

«Άρθρο 34 Α. 

1. Για την αποτελεσματικότερη διδασκαλία του μαθή¬ 
ματος της Πληροφορικής οι δόκιμοι εντάσσονται σε ξε¬ 
χωριστή κατά επίπεδο γνώσεων ομάδα (αρχαρίων - προ¬ 
χωρημένων). Γιατην ένταξη σε ομάδες επιπέδου γνώσης 
πληροφορικής λαμβάνεται υπόψη η προτίμηση του δοκί¬ 
μου, οιτυχόν κατεχόμενοι τίτλοι γνώσεων καιτέλος η εκτί¬ 
μηση και κρίση του καθηγητή. Αλλαγή σε ομάδα διαφό¬ 
ρου επιπέδου γνώσεων δύναται να προτείνει μέχρι τέ¬ 
λους του πρώτου εξαμήνου μόνο ο καθηγητής, 
εκτιμώντας τις δυνατότητες του δοκίμου σε σχέση με τις 
δυνατότητες των άλλων δοκίμων της ίδιας ομάδας. Επί 
της προτάσεως αυτής αποφασίζει οριστικά ο Διοικητής 
της Σχολής Αξιωματικών. 

2. Σε περίπτωση που κατά την κρίση του Διοικητού της 
Σχολής δεν συγκεντρώνεται ο αναγκαίος αριθμός για τη 
συγκρότηση ομάδων όλοι οι δόκιμοι παρακολουθούν το 
επίπεδο που συγκεντρώνει τις περισσότερες προτιμή¬ 
σεις. 

3. Οι διατάξεις της παραγράφου 5 του άρθρου 35 που 
αφορούν το μάθημα των ξένων γλωσσών εφαρμόζονται 
ανάλογα και για το μάθημα της πληροφορικής». 

Άρθρο 3 

1. Στο άρθρο 45 του π.δ. 352/1995 (Ά 187), όπως τρο¬ 
ποποιήθηκε με το άρθρο 2 του π.δ. 68/1997 (Α' 62), προ¬ 
στίθεται στα μαθήματα με βαθμό του 1ου και 2ου έτους, 
περίπτωση 15 και 15, αντίστοιχα, ως εξής: 

α. «15. Πληροφορική». 

β. «15. Πληροφορική». 

2. Από το ίδιο ως άνω άρθρο του π.δ. 352/1995, στα μα¬ 
θήματα χωρίς βαθμό του 2ου έτους καταργείται η περί¬ 
πτωση 8 και οι περιπτώσεις 9, 10 και 11, αναριθμούνται 
αντίστοιχα σε 8, 9 και 10. 

Άρθρο 4 

Μετά το άρθρο 45 του π.δ. 352/1995, προστίθεται άρ¬ 
θρο 45 Α, ως εξής: 

«Άρθρο 45Α 

1. Για την αποτελεσματικότερη διδασκαλία του μαθή¬ 


ματος της Πληροφορικής οι δόκιμοι εντάσσονται σε ξε¬ 
χωριστή κατά επίπεδο γνώσεων ομάδα (αρχαρίων - προ¬ 
χωρημένων). Γ ιατην ένταξη σε ομάδες επιπέδου γνώσης 
πληροφορικής λαμβάνεται υπόψη η προτίμηση του δοκί¬ 
μου, οιτυχόν κατεχόμενοιτίτλοι γνώσεων καιτέλος η εκτί¬ 
μηση και κρίση του καθηγητή. Αλλαγή σε ομάδα διαφό¬ 
ρου επιπέδου γνώσεων δύναται να προτείνει μέχρι τέ¬ 
λους του πρώτου εξαμήνου μόνο ο καθηγητής, εκτι¬ 
μώντας τις δυνατότητες του δοκίμου σε σχέση με τις δυ¬ 
νατότητες των άλλων δοκίμων της ίδιας ομάδας. Επί της 
προτάσεως αυτής αποφασίζει οριστικά ο Διοικητής της 
Σχολής Αστυφυλάκων. 

2. Σε περίπτωση που κατά την κρίση του Διοικητού της 
Σχολής δεν συγκεντρώνεται ο αναγκαίος αριθμός για τη 
συγκρότηση ομάδων όλοι οι δόκιμοι παρακολουθούν το 
επίπεδο που συγκεντρώνει τις περισσότερες προτιμή¬ 
σεις». 

Άρθρο 5 

Στο τέλος της παραγράφου 5 του άρθρου 46 του π.δ. 
352/1995, όπως η παράγραφος αυτή αντικαταστάθηκε με 
το άρθρο 1 του π.δ. 307/2001 (Α'208) προστίθεται εδάφιο 
ως εξής: 

«Ειδικά για το μάθημα της πληροφορικής, εφόσον συ¬ 
γκροτούνται ομάδες κατά τάξη, ανάλογα με το επίπεδο 
γνώσης (αρχαρίων, προχωρημένων) συντάσσονται από 
τους οικείους καθηγητές ενιαία θέματα με βάση τις δυνα¬ 
τότητες του μέσου σπουδαστή της ομάδας με τις λιγότε- 
ρες γνώσεις. Η υπαγόρευση του θέματος και η βαθμολο¬ 
γία των γραπτών γίνεται από ένα καθηγητή της πληροφο¬ 
ρικής, ο οποίος ορίζεται με κλήρωση». 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος- 

Αθήνα, 5 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

ΑΠΟΦΑΣΕΙΣ 

Αριθ. 58 (4) 

Τροποποίηση του Κανονισμού Λειτουργίας του Συστήμα¬ 
τος Διακανονισμού Εντολών Πληρωμής σε ευρώ σε 
συνεχή χρόνο «ΕΡΜΗΣ». 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2, 35Α και 55 του Καταστατικού της Τρά¬ 
πεζας της Ελλάδος 

β) Την Πράξη Σ.Ν.Π. 46/21.12.2000 με την οποία τέθηκε 
σε ισχύ ο Κανονισμός Λειτουργίας του Συστήματος Δια¬ 
κανονισμού Εντολών Πληρωμής σε ευρώ σε συνεχή χρό¬ 
νο ΕΡΜΗΣ, όπως ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ) Την ΠΔ/ΤΕ 512/13.6.2005, με την οποία εγκρίνεται ο 
νέος Κανονισμός Λειτουργίας του Συστήματος Παρακο¬ 
λούθησης Συναλλαγών επί τίτλων με Λογιστική Μορφή, 
και την ως εκ τούτου ανάγκη τροποποίησης του Κανονι¬ 
σμού Λειτουργίας του Συστήματος Διακανονισμού Εντο¬ 
λών Πληρωμής σε ευρώ σε συνεχή χρόνο «ΕΡΜΗΣ», απο¬ 
φάσισε: 

Ο Κανονισμός Λειτουργίας του Συστήματος Διακανονι¬ 
σμού Εντολών Πληρωμής σε ευρώ σε Συνεχή Χρόνο «ΕΡ¬ 
ΜΗΣ» τροποποιείται ως ακολούθως: 

1. Η παράγραφος 8 τροποποιείται ως εξής: 

«Μέσω του συστήματος διακανονίζονται υποχρεωτικά 
πληρωμές που αφορούν πράξεις άσκησης της ενιαίας νο¬ 
μισματικής πολιτικής, πληρωμές σε ευρώ για τη διενέρ¬ 
γεια πράξεων συναλλάγματος του Ευρωσυστήματος κα¬ 
θώς και πληρωμές σε ευρώ, πέραντων ως άνω αναφερο- 
μένων, στις οποίες η Τράπεζα της Ελλάδος είναι 
λαμβάνουσαή αποστέλλουσα τράπεζα. Επίσης μέσω του 
Συστήματος διακανονίζονται τα υπόλοιπα των συστημά¬ 
των συμψηφισμού μεγάλων αξιών σε ευρώ, καθώς και το 
χρηματικό σκέλος των συναλλαγών του Συστήματος Πα¬ 
ρακολούθησης Συναλλαγών επί Τίτλων με Λογιστική 
Μορφή, συμπεριλαμβανομένων των υπολοίπων που προ¬ 
κύπτουν από τους συμψηφισμούς που διενεργούνται στο 
πλαίσιο λειτουργίας του εν λόγω συστήματος.» 

2. Η παράγραφος 17 τροποποιείται ως εξής: 

«Το υπόλοιπο του λογαριασμού διακανονισμού διαμορ¬ 
φώνεται σε συνεχή χρόνο ως αποτέλεσμα της επεξεργα¬ 
σίας (α) των εντολών πληρωμής που διαβιβάζονται στην 
Τράπεζατης Ελλάδος μέσω του Συστήματος από τα μέλη 
του, (β) των εντολών χρεώσεως και πιστώσεως των λογα¬ 
ριασμών των μελών που δίδονται στο Σύστημα (ί) από το 
Σύστημα Παρακολούθησης Συναλλαγών επί Τίτλων με 
Λογιστική Μορφή και (ϋ) από τα συστήματα συμψηφισμού 
για το διακανονισμό των υπολοίπων κάθε μέλους από τη 
συμμετοχή στα συστήματα αυτά, καθώς και (γ) των δια¬ 
συνοριακών εντολών πληρωμής που διακανονίζονται μέ¬ 
σω του συστήματος ΤΑΒΟΕΤ.» 

3. Η παράγραφος 42 τροποποιείται ως εξής: 

«Ο διακανονισμός των υπολοίπων των συστημάτων 
συμψηφισμού, καθώς και του χρηματικού σκέλους των 
συναλλαγών του Συστήματος Παρακολούθησης Συναλ¬ 
λαγών επί Τίτλων με Λογιστική Μορφή, συμπεριλαμβανο¬ 
μένων των υπολοίπων που προκύπτουν από τους συμψη¬ 
φισμούς που διενεργούνται στο πλαίσιο λειτουργίας του 
εν λόγω συστήματος, γίνεται με τη διαδικασία που προ- 
βλέπεται στο Κεφάλαιο XII.» 

4. Ο τίτλος του Κεφαλαίου XII τροποποιείται ως εξής: 

«Διακανονισμός των Υπολοίπων των Συστημάτων Συμ¬ 
ψηφισμού και του χρηματικού σκέλους των συναλλαγών 
του Συστήματος Παρακολούθησης Συναλλαγών επί Τίτ¬ 
λων με Λογιστική Μορφή» 

5. Στην παράγραφο 85 τίθεται τίτλος ως εξής: 

«Α. Διακανονισμός των υπολοίπων που προκύπτουν από 
συμψηφισμό» 

6. Η παράγραφος 85 τροποποιείται ως εξής: 

«α) Ο διακανονισμός των υπολοίπων των συστημάτων 
συμψηφισμού διενεργείται μέσω του Συστήματος, σύμ¬ 
φωνα με τον παρόντα Κανονισμό Λειτουργίας και τις συμ¬ 
φωνίες μεταξύ της Τράπεζας της Ελλάδος και των διαχει¬ 
ριστών των αντίστοιχων συστημάτων, εφόσον συντρέχει 


περίπτωση. Οι διατάξεις της παρούσας ενότητας Α σχετι¬ 
κά με το διακανονισμό των υπολοίπων των συστημάτων 
συμψηφισμού ισχύουν και για τα υπόλοιπα που προκύ¬ 
πτουν από το συμψηφισμό των επιμέρους χρηματικών 
απαιτήσεων και υποχρεώσεων κάθε μέλους ο οποίος 
εκτελείται στο πλαίσιο λειτουργίας του Συστήματος Πα¬ 
ρακολούθησης Συναλλαγών επί Τίτλων με Λογιστική 
Μορφή κατά τα ειδικότερα οριζόμενα στον κανονισμό λει¬ 
τουργίας του, όπως ισχύει. 

β) Τα υπόλοιπα ανά μέλος των ως άνω συστημάτων δια¬ 
βιβάζονται από τους αντίστοιχους φορείς συμψηφισμού 
σε προκαθορισμένο, από την Τράπεζα της Ελλάδος, χρό¬ 
νο και, όσον αφορά τα υφιστάμενα συστήματα συμψηφι¬ 
σμού, τα υπόλοιπά τους εισάγονται στο Σύστημα για δια¬ 
κανονισμό, κατά απόλυτη προτεραιότητα, ως ακολού¬ 
θως: Σύστημα Παρακολούθησης Συναλλαγών επί Τίτλων 
με Λογιστική Μορφή (υπόλοιπα συμψηφιστικού κύκλου 
τέλους της ημέρας): 16:30 (15:30 ώρα ΕΚΤ), Γραφείο 
Συμψηφισμού Αθηνών (ΓΣΑ): 16:45 (15:45 ώρα ΕΚΤ), 
ΔΙΑΣ Α.Ε.: 17:00 (16:00 ώρα ΕΚΤ). 

γ) Υπόλοιπα συμψηφισμού που διαβιβάζονται μετά τον 
προκαθορισμένο χρόνο, εισάγονται για διακανονισμό σε 
χρόνο που αποφασίζει η Τράπεζατης Ελλάδος. 

δ) Ειδικώς τα υπόλοιπα των κύκλων συμψηφισμού που 
εκτελούνται κατά τη διάρκεια της ημέρας στο πλαίσιο λει¬ 
τουργίας του Συστήματος Παρακολούθησης Συναλλα¬ 
γών επί Τίτλων με Λογιστική Μορφή, σύμφωνα με τον κα¬ 
νονισμό λειτουργίας του, όπως ισχύει, εισάγονται για δια¬ 
κανονισμό σε εύλογο χρόνο μετά το πέρας του 
αντίστοιχου κύκλου συμψηφισμού. Η Τράπεζατης Ελλά¬ 
δος δύναται να εξειδικεύει το χρόνο εισαγωγής των ως 
άνω υπολοίπων στο Σύστημα, ενημερώνοντας σχετικώς 
τα μέλη του Συστήματος. 

ε) Η Τράπεζα της Ελλάδος δύναται να μεταβάλλει, 
ύστερα από ενημέρωση των διαχειριστών των συστημά¬ 
των συμψηφισμού, το χρόνο εισαγωγής των υπολοίπων 
στο Σύστημα.» 

7. Μετά την παράγραφο 93 προστίθεται νέα ενότητα, 
ως εξής: 

«Β. Διακανονισμός σε συνεχή χρόνο του χρηματικού 
σκέλους των συναλλαγών του Συστήματος Παρακολού¬ 
θησης Συναλλαγών επί Τίτλων με Λογιστική Μορφή 

93α. Μέσω του Συστήματος διενεργείται, επίσης, ο δια¬ 
κανονισμός του χρηματικού σκέλους των συναλλαγών 
του Συστήματος Παρακολούθησης Συναλλαγών επί Τίτ¬ 
λων με Λογιστική Μορφή οι οποίες διακανονίζονται σε συ¬ 
νεχή χρόνο αυτοτελώς (μία προς μία), σύμφωνα με τα 
προβλεπόμενα στον κανονισμό λειτουργίας του, όπως 
ισχύει.» 

Οι λοιπές διατάξεις του Κανονισμού παραμένουν αμε¬ 
τάβλητες. 

Οι διατάξεις της παρούσας ισχύουν από 5.9.2005. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Σεπτεμβρίου 2005 
Ο Πρόεδρος 

ΝΙΚΟΛΑΟΣ X. ΓΚΑΡΓΚΑΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




